Küzdött az életéért a Kőbányán meggyilkolt lány
Világos vagy fehér színű Hondába látták beszállni a prostituáltként dolgozó lányt. Sérüléseiből ítélve szembeszállt támadójával – írja a Blikk.
Brigitta holttestére egy kutyafuttató közelében találták rá. Az áldozattól nem messze megtalálták a lány kistáskáját, benne a személyi igazolványával, végül így tudták azonosítani a 17 éves nőt. A holtan fekvő lány mellett egy használt óvszer is hevert, bár azt egyelőre vizsgálják, hogy a gyilkos hagyhatta-e ott. Mint ahogyan az sem tisztázott még, hogy Brigittával a keresett autóban végeztek-e, vagy a Száva utca és Zágráb utca sarkánál, a parkban. Az ott élők szerint hallaniuk kellett volna a lány sikításait, de teljesen csendes volt az éjszaka.

A Blikk szerint tucatnál is több szúrás, illetve vágás volt az áldozaton és a sérülések alapján Brigitta szembeszállt támadójával, védekezni próbált.
Közélet